**PITANJA UPUĆENA RELOAD TIMU:**

1. **Navedite primer sukoba interesa**

Sukob interesa može biti kada je član komisije za evaluaciju: a) opštinski zvaničnik/predstavnik OCD član bilo kakve strukture organizacije koja podnosi prijavu, odbora direktora, itd.; b) opštinski službenik/predstavnik OCD koji je zaposlen sa punim radnim vremenom u opštini/organizaciji predviđen da bude uključen u projekat sa punim ili skraćenim radnim vremenom; c) projekat predviđa direktne ili indirektne finansijske beneficije za opštinskog zvaničnika/predstavnika OCD preko izabranih i finansiranih OCD gde je zaposlen njihov bračni partner, deca, rođaci; d) OCD koja se prijavljuje na bilo koji način povezana sa javnim službenicima, članovima komisije za evaluaciju, itd.;.

1. **Koji je maksimalan-minimalan broj projektnih predloga predloženih za finansiranje unutar ovog poziva za svaku opštinu?**

 Podnosilac može podneti najviše jedan projektni predlog, koji sadrži svu potrebnu dokumentaciju. Isti aplikant se može prijaviti na maksimalno 2 opštinska poziva u okviru ReLOaD-a.

1. **Da li svaki prioritet treba biti obuhvaćen u pobedničkim predlozima ili imamo predloge koji se odnose samo na jedan prioritet na listi pobede?**

U drugom delu matrice evaluacije (pitanje 2.1) ukazuje se na to da projekat može biti izabran ako je relevantan za najmanje jedan prioritet. Ovo se očekuje, ali takođe može biti povezano sa više prioriteta javnog poziva. Međutim, prilično je teško dizajnirati projekat u skladu sa očekivanim trajanjem i raspoloživim sredstvima, a da pritom obuhvata više prioriteta. Dakle, u većini slučajeva projektne predloge koje ćete dobiti odgovoraće na jedan prioritet koji je u redu.

1. **Zašto se ne boduje sufinansiranje OCD u projektu?**

Sufinansiranje nije obavezno, stoga u skladu sa tim nije predviđeno ni bodovanje za eventualno sufinansiranje. Naravno, ukoliko OCD želi da sufinansira projekat ta mogućnost postoji ali ne treba da utiče na bodovanje kako bismo izbegli da OCD koje imaju dodatna sredstva budu favorizovane u odnosu na one koje nemaju.

1. **Da li se može dati veći broj bodova ako je partnerstvo sa OCD koja ima radno iskustvo u partnerskoj opštini u odnosu na partnerstvo dve OCD koje nemaju radno iskustvo u partnerskoj opštini?**

U tabeli za evaluaciju se ocenama od 1-5 procenjuje partnerstvo tako da komisija u svojoj proceni može bodovati partnerstva, dok su opštinska preferencija **OCD** **sa sedištem u dotičnoj opštini i koje imaju radno iskustvo u toj dotičnoj opštini, ohrabruju da se prijave.** Najvažnije je da se partnerstva boduju prema svrsishodnosti i korisnosti u kontekstu implementacije projekta.

1. **Da li se može sredstvima od projekta finansirati konsultant koji bi napisao projekat?**

UNDP pod projektnim troškovima priznaje samo troškove nastale nakon potpisivanja ugovora sa UNDP-om, odnosno s početkom implementacije projekta. Jedini trošak koji se može priznati, a koji je nastao u samoj pripremi projekta, jeste trošak prevoda projektnog predloga na engleski jezik. Naravno ovo se odnosi samo na one organizacije koje su odabrane za finansiranje.

1. **Da li je u budžetu potrebno navesti vlastiti doprinos organizacije ukupnoj vrednosti projekta?**

Ukoliko organizacija ima i druge izvore finansiranja i/ili sopstvena sredstva, potrebno je uvesti dodatnu kolonu u budžetu u kojoj će se precizno po svim stavkama naznačiti dodatni doprinos. Na naslovnoj strani projektnog predloga pod budžet treba navesti ukupnu vrednost projekta sa navedenim  iznosima koje se odnose na tražena sredstva od UNDP-a u zagradi. Pre potpisivanja ugovora sa UNDP-om neophodno je obezbediti dokaz o raspoloživosti sredstava za sufinansiranje.

1. **Da li projekat može biti sufinаnsirаn od strane drugog donatora?**

Određene aktivnosti mogu biti sufinаnsirаne od strane drugog donatora s tim da aktivnosti, koje su finansirane od strane UNDP-а moraju biti realizovane u planiranom vremenskom okviru. Projektni predlog mora jasno predstaviti šta je to finansirano od treće strane a za šta se traže sredstva iz ovog (ReLOaD) poziva. Pre potpisivanja ugovora sa UNDP-om neophodno je obezbediti dokaz o raspoloživosti sredstava za sufinansiranje.

1. **Da li organizacije iz drugih opština mogu aplicirati na javni poziv u nekoj od partnerskih opština?**

Javni poziv je otvoren za sve organizacija registrovane na Kosovu i sve organizacija po želji mogu aplicirati u bilo kojoj partnerskoj opštini, ali prioritet će biti dat OCD koje imaju radno iskustvo u datoj opštini i osnovni uslov jeste da se sve aktivnosti navedene u projektu moraju sprovesti na teritoriji partnerske opština.

1. **Da li postoji forma partnerske izjave?**

Da, izjava o partnerstvu je deo dokumentacije za aplikaciju.

1. **Da li partner u projektu može biti neko ko nije NVO?**

Partneri na projektu mogu biti: druge nevladine organizacije. Partneri podnosioca prijave učestvuju u dizajnu i implementaciji projekta. Troškovi koje oni naprave potpadaju pod ista pravila kao i oni koje naprave sami podnosioci.

Kada se prijavljuje u partnerstvu, podnosilac će biti vodeća organizacija, a ako bude izabran, kao ugovorna strana (korisnik), preuzeće sve zakonske i finansijske obaveze za implementaciju projekta.

Izjava o partnerstvu mora se popuniti korektno i dostaviti zajedno sa prijavom. Format partnerstva mora da sadrži detalje o svim uključenim OCD-ima i sporazumima o partnerstvu koji definišu prirodu saradnje. Preporučuje se da se koristi forma Izjave o partnerstvu iz Aneksa 8.

**Saradnici**

Druge organizacije i/ili institucije koje su neophodne kako bi se osigurala uspešna realizacija projekta mogu biti uključene u projekat (npr. škole, zabavišta, muzeji, itd.). Ove organizacije, institucije kao saradnici, mogu dati doprinos u realizaciji projektnih aktivnosti, ali ne smeju imati bilo kakav finansijski ili drugi interes iz projekta, tj. biti korisnici sredstava koja se dodeljuju putem ovog javnog poziva.

Napomena: od partnera se očekuje stvarno učešće u određenim projektnim aktivnostima. Komisija za evaluaciju će prilikom ocenjivanja projekta, obratiti posebnu pažnju na stepen uključenosti partnera, ukoliko je organizacija navela da ima partnera ili partnere.

1. **Da li je potrebno u budžetu razdvajati neto i bruto stavke, i da li to važi za kategoriju ljudskih resursa?**

Ne, u projektu se pod ukupnim iznosom podrazumeva iznos sa plaćenim svim obavezama i porezima. Ovo se odnosi na sve stavke pa tako i na Ljudske resurse gde ne treba razdvajati troškove nego navesti bruto iznose.

1. **Ukoliko neka organizacija želi da aplicira u više opština da li mora imati poseban projektni predlog i poseban budžet za svaku opštinu?**

Tematske oblasti za javni poziv nisu iste u svim partnerskim opštinama s obzirom da ih svaka opština definiše u skladu sa svojim strateškim dokumentima. Zbog toga, neophodno je napisati projektni predlog za svaki javni poziv u opštini u skladu sa tematskim oblastima svake opštine.

1. **Da li neformalna mreža nevladinih organizacija može aplicirati na javni poziv?**

Ne, učešće u ovom javnom pozivu je otvoreno, na jednakim osnovama, za sve FORMALNO registrovane OCD i NVO (udruženje ili fondacija), u skladu sa važećim zakonskim propisima na Kosovu.

1. **Do kojeg procenta od budžetiranih sredstava je dozvoljena nabavka tehničke opreme?**

Nabavka opreme ne sme biti viša od 30% vrednosti budžeta.

1. **Da li je u budžetu dozvoljeno imati stavku nepredviđeni troškovi?**

NE, kategorija nepredviđeni troškovi je neprihvatljiva tako da vas molimo da u budžetima ne navodite tu stavku.

1. **Da li je dozvoljeno angažovati konsultanta iz drugog grada?**

DA, ukoliko postoji racionalno objašnjenje da nije moguće naći konsultanta u mestu gde se projekt sprovodi.

1. **Da li su NVO-e oslobođene od plaćanja PDV-a u slučaju da im projekat bude finansiran?**

NE, svi računi koje korisnik granta bude plaćao trebaju ispunjavati poreske obaveze. Troškovi poreza uključujući i PDV-a su prihvatljivi troškovi.

1. **Koji su izveštaji potrebni da bi se dobila druga tranša odobrenih sredstava?**

Korisnik granta je dužan dostaviti narativni i finansijski izveštaj koristeći za to predviđene forme. Uplata nove tranše će uslediti ukoliko su kumulativno ispunjeni sledeće uslovi : Korisnik granta je podneo narativni i finansijski izveštaj i utrošio 80% ili više prethodne tranše, monitoring tim izvršio terensku posetu i verifikovao da su svi predviđeni ciljevi za dati period ispunjeni i svi troškovi opravdani. Kada se ispune pomenuti uslovi korisnik granta podnosi zahtev za sledeću tranšu sredstava. UNDP zatim vrši transfer sredstva sledeće tranše u skladu sa potpisanim ugovorom.

1. **Da li je potrebno da se otvori poseban broj bankovnog računa nakon što projekat bude odobren za finansiranje?**

Da, one organizacije čiji projekti budu odobreni za finansiranje trebaju u sklopu postojećeg računa otvoriti poseban broj za sredstva koja budu pristizala u okviru dodeljenog granta.

1. **Da li izveštaji koji se predaju trebaju biti na engleskom jeziku?**

NE, svi izveštaji se predaju na lokalnom jeziku osim finalnog narativnog i finansijskog izveštaja koje je organizacija dužna prevesti na engleski jezik i u toj formi predati.

1. **Koja dokumenta navedena na Listi za proveru treba da budu preveden na engleski jezik?**

Po odobravanju projekta OCD-a svaka uspešna organizacija će imati obavezu da dostavi preveden projektni predlog, budžet, logičku matricu i plan aktivnosti i promocije. Troškovi prevoda će biti priznati kao opravdani korišćenjem standardnih tarifa prema broju prevedenih stranica. Dokumenti ne trebaju biti overeni od strane sudskog tumača ali trebaju biti profesionalno prevedeni.

1. **Da li se za korišćenje mobilnog telefona može napraviti ugovor između pojedinca i OCD-a da se koriste dopune?**

Ne, korišćenje dopuna za mobilne telefone nije dozvoljeno kao opravdan trošak.

1. **Da li maloletne osobe mogu biti angažovane na projektu?**

Da, kao anketari, pomoćnici, učesnici u akcijama i slično. Osobe koje rukovode projektom moraju biti punoletne sa ličnom kartom.. Pošto se sva plaćanja trebaju obavljati preko bankovnog računa neophodno je da ove imaju mogućnost otvaranja tekućeg računa.

1. **Da li ista osoba može da bude angažovana po dva osnova na istom projektu?**

Ne, ista osoba ne može biti angažovana u istom projektu po dva osnova. Npr. osoba ne može u isto vreme biti menadžer projekta i trener na nekom od treninga.

1. **Zašto sve OCD koje apliciraju neće dobiti sredstva?**

Sredstva su na raspolaganju organizacijama koje napišu najbolje projekte i koji će na pravi način odgovoriti na potrebe lokalnih zajednica u kojima se implementiraju. Finansijeri projekta EU, partnerska opština i UNDP su namenili ova sredstva propagirajući takmičarski pristup među organizacijama i prema tome finansiraju se samo najkvalitetniji projekti do ukupnog iznosa sredstava obezbeđenih u opštini.

1. **Ukoliko organizacija nije imala obrtaj sredstava u protekloj godini i nema bilansa uspeha i stanja šta uraditi?**

Bilans stanja i uspeha je pokazatelj administrativnih i finansijskih kapaciteta organizacije. Ukoliko organizacija nije imala nikakav platni promet u protekloj godini potrebno je to objasniti u projektnom predlogu. Priložene forme bilanse stanja i uspeha nisu eliminirajući faktor pri ocenjivanju.

1. **Da li se eventualni troškovi za rekonstrukciju trebaju specificirati ili se može staviti total na osnovu realnih cena?**

Zavisi o kojim aktivnostima je reč. Gde god je moguće troškove treba specificirati u tabeli. Ukoliko to nije moguće uraditi u samom pregledu budžeta (Excel tabela) treba navesti ukupan iznos, a u projektnom predlogu stavka 12. dati narativna objašnjenja koja su sve plaćanja predviđena pod tim iznosom.

1. **Šta znači vidljivost?**

Vidljivost ili promocija (engl. Visibility) je svaka aktivnost koja ima za cilj promovisati kako vašu organizaciju i projekt, tako i donatore sredstava, pre svega EU i partnersku opštinu, kao i UNDP. Sami detalji načina sprovođenja određenih promotivnih aktivnosti će se naknadno dogovoriti sa svakom od uspešnih organizacija.

1. **Mogu li aplicirati boračka/ratna udruženja?**

Učešće u ovom javnom pozivu je otvoreno, na jednakim osnovama, za sve formalno registrovane OCD i NVO (udruženje ili [fondacija](http://ngo.ba/component/glossary/Rje%C4%8Dnik-pojmova-40/F/Fondacija-65/)), u skladu sa važećim zakonskim propisima na Kosovu.

1. **Da li se svi traženi dokumenti moraju priložiti?**

Da, ukoliko neki dokument iz kategorije „dodatna dokumentacija“ nije priložen, potrebno je dati objašnjenje zbog čega je to tako.

1. **Šta ukoliko je u smernicama navedeno da se ne piše više od stranice a mi želimo da napišemo više?**

Organizacije su zamoljene da se drže uputstava navedenih u Smernicama za aplikante i u samoj formi projektnog predloga, s tim da naravno ukoliko se desi da tekst pređe jednu stranicu tamo gde je to naznačeno, to se neće smatrati kao osnov za eliminaciju.

1. **Da li se treba ponovo potpisivati partnerski sporazum ako postoji od ranije sa drugim UNDP projektima?**

Da.

1. **Mora li se doprinos organizacije staviti na isti račun sa sredstvima UNDP-a?**

Da.

1. **Koja je zvanična procedura za korišćenje logo-a? U kojim situacijama i čiji logo se koristi?**

Svi detalji vezani za promociju aktivnosti, rezultata i opštu implementaciju projekata će biti naknadno dogovoreni sa organizacijama čiji projekti budu odobreni za finansiranje. Postoje tačno određena pravila i smernice donatora koje preciziraju oblast promocije, korišćenja LOGO-a, javnog obraćanja i sl.

1. **Da li mogu i partner i implementator deliti aktivnosti ili samo jedan mora biti odgovoran?**

Organizacija nosioca projekta je odgovorna prema donatorima za implementaciju svih aktivnosti. Odgovornost unutar partnerskog odnosa se rešava interno između partnerskih organizacija.

1. **Da li edukatori spadaju u osoblje ili u direktne troškove?**

Obično pod direktne troškove ukoliko su vezani isključivo za sprovođenje određenih aktivnosti (treninga, radionica i sl.)

1. **Može li se aplicirati sa istim projektom koji je već podnesen drugom donatoru od koga se čeka odgovor?**

Da, s tim da će organizacija obavestiti UNDP pre samog potpisivanja ugovora da je projekt odobren i od strane drugog donatore nakon čega će se obustaviti dalje aktivnosti sa tom organizacijom. Ukoliko projekt ne bude odobren od strane drugog donatora do momenta potpisivanja ugovora, organizacija se obavezuje da će prihvatiti implementaciju sa UNDP-om i obavestiti drugog donatora o tome.

1. **Mogu li osobe biti finansirane/plaćene više od 100% na projektu?**

 Ne.

1. **Može li se plaćanje benzina vršiti na drugi način a da nije po kilometru?**

Može, samo pod uslovom da postoji dnevnik putovanja (LOG SHEET) i uz ugovor sa benzinskom pumpom.

1. **Da li ima neki uslov za sufinansiranje odnosno da li se mora imati su finansijer za projekat?**

Ne.

1. **Da li se na početku projektnog predloga gde se trebaju navesti implementirani projekti mogu navesti aktivnosti ukoliko organizacija nije imala projekata sa ugovorima?**

Ne, pod tom stavkom trebaju se navesti samo implementirani projekti.

1. **Da li ima propisan font i veličina slova za aplikaciju?**

Ne, preporuka je da se koriste neki uobičajeni fontovi kao što su Times New Roman, Ariel, Myriad Pro i slično, veličine 10-12.

1. **Kako biti siguran da su podaci navedeni kao polazište dobro navedeni, i da li je neophodno uraditi anketu ili istraživanje?**

Za polazište se uzimaju podaci za koje vi smatrate da su verodostojni koji se mogu ili ne moraju nalaziti u određenom izveštaju ili studiji ili slično. Podaci se uzimaju ne temelju objektivnih nalaza i ukoliko ne postoji neki pisani dokument koji te nalaze objašnjava, onda vi trebate opisati na koji način ste došli do navedenih podataka.

1. **Da li se u planu aktivnosti i promocije pod kolonom partner mora napisati stručna osoba koja pomaže na implementaciji?**

Ne, pod pojmom partner se misli samo na organizacije civilnog društva. Stručna osoba koja pomaže na projektu se može smatrati kao saradnik na projektu.

1. **Da li je neophodno popuniti sve priloge (anekse) u slučaju da organizacija aplicira po prvi put? Ako to nije slučaj, koji prilozi nisu neophodni za popunjavanje:**

Potrebno je popuniti samo relevantne priloge. U slučaju da organizacija aplicira sama, onda nema potrebe za popunjavanjem priloga 8.

1. **Možemo li kontaktirati UNDP- ako nam je potrebna pomoć?**

Da, slobodno možete kontaktirati UNDP.